पाएं अपने शहर की ताज़ा ख़बरें और फ्री ई-पेपरडाउनलोड करें
होशियारपुर. नंदाचौर कस्बा स्थित पीएनबी की एटीएम को चोरों ने गैस कटर से काटकर १८ लाख ३५ हजार ५०० रुपए उड़ा लिए। चोरों ने एटीएम कमरे में प्रवेश करते ही सीसीटीवी कैमरे के साथ-साथ एटीएम के साथ लगे कैमरे व सेंसर को स्प्रे कर क्षतिग्रस्त कर दिया था। बैंक मैनेजर रानेश्वर सूद ने बताया कि आसपास के लोगों ने बुधवार तड़के साढ़े पांच बजे उन्हें घटना की जानकारी दी। मौके पर पहुंचकर उन्होंने इसकी सूचना पुलिस को दी।
सूद ने बताया कि एटीएम से उड़ाए गए सभी नोट पांच सौ और एक हजार रुपए के थे। एटीएम की सुरक्षा के लिए कोई गार्ड नहीं था। एटीएम से मंगलवार शाम साढ़े सात बजे के करीब सिर्फ एक ग्राहक ने 1000 रुपए निकाले थे। उन्होंने बताया कि यह वारदात तड़के 3 से लेकर 3.३५ बजे के बीच हुई है। एसएसपी डॉ. सुखचैन सिंह गिल, एसपी (डी) जगमोहन सिंह, डीएसपी (आर) हरविन्दरपाल सिंह परमार, एसएचओ हरलीन सिंह के साथ फिंगर प्रिंट एक्सपर्ट गुरदीप सिंह ने मौके की जांच की। डीएसपी एचएस परमार ने बताया कि प्रारंभिक जांच से लगता है कि चोरों ने गैस कटर से एटीएम को बड़े आराम से काटा। बुल्लोवाल पुलिस ने फिलहाल अज्ञात लोगों के खिलाफ धारा 457 व 380 के अधीन केस दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn